फोंडेंः राज्यांतल्या पर्यटन खात्या वतीन आयोजीत केल्ल्या शिगमो उत्सव मिरवणुकेंत केळबाय कुर्टीच्या सरस्वती कला मंडळान उत्कृश्ट कामगिरी करून 17 तल्या 14 वाठारांतल्या लोकनाच सर्तींत पयलें इनाम मेळयलां. जाल्यार तीन कडेन दुसरें इनाम मेळोवन व्हड येस मेळयलां.
 सरस्वती कला मंडळान वट्ट 17 कडेन सादर केल्ल्या घोडेमोडणी ह्या लोकनाचाक 14 कडेन पयलें इनाम मेळ्ळां. कळंगूट, पेडणें, पणजी, दिवचल, वाळवय, कुंकळ्ळी, केपें, वास्को, म्हापशें, मडगांव, कुडचडें, सांखळी, धारबांदोडें आनी शिरोड्यां पयलें जाल्यार सांगें, फोंडें आनी मांद्र्यां दुसरें इनाम मेळ्ळां. सरस्वती कला मंडळाचे अध्यक्ष नरसिंह कुर्टीकार, चंद्रेश गावडे आनी ओंकार गावडे हांच्या मार्गदर्शना खाला मंडळाच्या सुमार 60 कलाकारांनी येस मेळयिल्ले खातीर फोंडें वाठारांत मंडळाचें कवतूक जाता.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 